เด็กทารกมีความสามารถในการใช้ชีวิตอยู่ในน้ำมาตั้งแต่ตอนอยู่ในถุงน้ำคร่ำในครรภ์ของคุณแม่ จึงไม่แปลกที่เด็กทารกจะมีความสามารถในการดำน้้ำติดตัวมาตั้งแต่เกิดหรือที่เรียกว่า Diving Reflex อย่างไรก็ตามความสามารถนี้ไม่ใช่ความสามารถในการ “ว่ายน้ำ” นะคะ ถึงแม้ว่าจะดูเหมือนน้องว่ายน้ำได้ก็ตามและหากไม่ถูกกระตุ้นอย่างต่อเนื่องจะเลือนหายไปเองเมื่อน้องอายุประมาณ 4-6 เดือน นั่นคือสาเหตุว่าทำไมจึงควรให้น้องเริ่มฝึกว่ายน้ำตั้งแต่ยังเล็ก เหตุผลก็เพื่อที่จะกระตุ้นความสามารถในการดำน้ำนี้ของน้องให้ยังคงติดตัวต่อไป ทำให้ไม่กลัวน้ำตั้งแต่ยังเล็ก และง่ายต่อการฝึกฝนต่อยอดทักษะการว่ายน้ำอย่างถูกต้องต่อไปค่ะ